Tuhat ja yksi tarinaa : 341. tarina (Mardin - tämä paikka on pyhä)\nEnsin tässä paikassa palvottiin aurinkoa. Temppeli oli korkea, mutta siellä oli vain yksi pieni ikkuna, josta auringonsäteet puikahtivat sisään. Auringon palvonta oli siis jokseenkin hämärää hommaa? Uhrattavaksi tuodut eläimet sidottiin kiinni seinässä oleviin reikiin ja tapettiin uhrimenoin. Mihin lie aurinko sitä kuolemaa ja vuodatettua verta tarvitsi?\nVuosisatoja myöhemmin paikalle nousi luostari vuonna 495. Sen elinkaari kesti noin sata vuotta, jonka jälkeen saapuivat persialaiset tuhotöitänsä tekemään. Nykyinen luostari on yhdistelmä vanhaa ja uudempaa. Siellä voi ihailla kauniita pähkinäpuisia ovia, sahramilla värjättyjä seiniä ja ulkopuolella avautuvaa kaunista maisemaa. Me kuljemme huivitettuina Mooseksen perässä. Kuunnellen oppaamme kertomuksia luostarin ja syyrian ortodoksien vaiheista mielenkiinnolla ja välistä liikutuksen vallassa. Tämä paikka on Pyhä.\nTäällä sijaitsi aikanaan syyrian ortodoksisen kirkon patriarkaatti. Kirkkosalissa sijaitseva patriarkan tuoli sisältää valtavan määrän historiaa. Kuvassa on nykyinen patriarkka ja selkänojan ympyrään on nimetty syyrian ortodoksien patriarkat Pietarista lähtien. Muutama tyhjä paikkakin on vielä tuleville patriarkoille. Kunnes aika on oleva täysi...\nKahvikupposen äärellä me kuulemme tarinoita, jotka ehdottomasti pitäisi kirjata ylös ja kirjoitaa mustalla valkoiselle kaikkien tietoon. Sen sijaan ne vaietaan tämänkin blogin sisällä. Siinä se on tämän rakkaan maan suurin kipu. Joidenkin täytyy aina vaieta. Vaieta kuoliaaksi asti. Tai lähteä. Poistua. Muuttaa. 100 vuotta sitten 70% Mardinin väkiluvusta oli syyrian ortodokseja, nyt heitä on lähialueella 72 perhettä.\nSydämet ja mielet täynnä me astumme ulos. Katsomme ympärillä avautuvia oliivilehtoja. Miettien, että tuleeko näille alueille oikeasti koskaan sellaista rauhaa, jossa saa vapaasti olla se kuka on? Jossa sinua ei ahdeta muiden valamaan muottiin, vaan jossa saat kantaa oman historiasi, kertoa omat juuresi ja ilmaista itseäsi sellaisena kuin olet. Sillä kielellä jota sydämesi puhuu?\nHämärä laskeutu Mesopotamian tasangolle. Me palaamme kaupunkiin taas monia asioita rikkaampina. Kierrämme vielä hämärillä kaduilla etsimässä Kırklar-kirkkoa, jonne ystävällinen pappi ottaa meidät myöhäiset matkalaiset vastaan. Sytytellen valot ja esitellen kauniin kirkkonsa. Ovessa olevan kuvauskiellon vuoksi kamera jää laukkuun. Viivymme hetken ja palaamme pimeitä teitä pitkin hotellille.\nLopuksi: Syyrian ortodoksien patriarkaatti sijaitsi Antiokiassa Pietarin ajoista vuoteen 1034 asti. Vuodet 1034-1290 Mar Barsauman luostarissa. 1293-1924 Deyrul Zafaran luostarissa Mardinissa. 1924-1959 Homsissa Syyriassa ja viimein vuodesta 1959 alkaen Damaskoksessa Syyriassa. Kirkkoa johtaa patriarkka Ignatius Zakka I, joka on Syyrian sodan tähden evakuoitu johonkin salaiseen paikkaan.\nLähettänyt Mine klo 13.01\nTunnisteet: Deyrul Zafaran , Mardin , syyrian ortodoksit , Turkki\nMinnekahan nama Mardinin ortodoksit ovat muuttaneet? Tiedan etta heilla on Jerusalemin pyhan haudan kirkossa jonkinlainen edustus.\n15. marraskuuta 2012 klo 13.46\nJälleen hieno kuvakertomus Syyrian ortodokseista ja Mardinista, kiitos Mine!<3333\nSotaa nämä ihmiset eivät kaipaa, kunpa rauha tulisi!! Varmaan liian lapsellista toivoakaan rauhaa!:/\nOikein levollista torstai-iltaa sinulle & perheellesi, Mine!<3333\nKaunis luostari.Surullista,että assyrialaisetkin ovat joutuneet muuttamaan kodeistaan pois.Ja taa katselen,miten tutulta näyttää joissakin kuvissasi.\nAnu: Ympäri maailmaa, mutta kummallista kyllä, eniten heitä löytyy nykyisin Intiasta.\nAili: Vähemmistöjen osa ei Turkissa ole usein kaksinen. Näin ollen rauhankaan aikana olo ei ole kovinkaan rauhaisaa...\nYaelian: Niin, se on kumma, että joskus on niin vaikeaa tuo yhdessä eläminen. Kun jokainen ryhmä kai kuitenkin vain haluaisi elää omaa elämäänsä.\n15. marraskuuta 2012 klo 17.47\nOi kun tykkään tuosta kuvasta, jossa aurinko laskee. Kaunista.\nJotenkin riipaisevaa on juuri se, että kauneus, kaunis maailma yhdistyy hirvittäviin tekoihin. Että ihminen voi kauniissa maassa olla julma.\nKirjailijatar: Eikö vain ole kummallista. Tai ennemminkin niin kamalan surullista. Eilen aloitin kirjan Suljettu maa-Elämää Pohjois-Koreassa. Johan vaan sekin laittoi miettimään monta MIKSI kysymystä...\n16. marraskuuta 2012 klo 8.28\nNuo kuvat tuosta kylästä ovat kuin täältä tai Syyriasta, ei mitään eroa. Ei kerrassaan mitään. Mutta onko ihmisissä sitten eroa, en tiedä. Riippuu varmaan siitä, keltä asiaa kysyy.\nTämä julmuus ja vallitseva tilanne meinaa kohta lamaannuttaa tämän tädin kokonaan. Uutislakko lienee paikallaan.\nPikkujutut: Vaikka virallisesti Turkissa asuu vain turkkilaisia, niin käytännössä tämä kolkka on sekoitus eri kansallisuuksia. Yhtä kaikki, jokainen kohtaamamme ihminen oli kovin vieraanvarainen ja ystävällinen, uskonnosta tai taustasta huolimatta...\n16. marraskuuta 2012 klo 19.26\nMine, ikinä ei tule rauhaa Syyriaan ei Israeliin. Uskonnoista lähtevät kaikki sodat. Ja miehistä. Näitä sotia on käyty ikiaikain, joten kannattaa olla realisti.\nOrtodoksinen uskonto on monella tapaa kaunista. Olen lukenut siitä jonkin verran.\nSitä olisi niin kivaa hyväksyä ja hymistellä kaikille uskonnoille, mutta niin kauan kuin se oma uskonto on se ainoa oikea ja kun sen nimissä voidaan alistaa naisia, silpoa tyttöjen sukupuolielimiä ja kivittää naisia kuoliaaksi, olisi kaikille parempi, kun olisi lait, joilla voitaisiin puuttua minkä maan tahansa (myös Kiinan ) ihmis- ja eläinoikeusrikkomuksiin.\n16. marraskuuta 2012 klo 20.51\nEtenkin tykkään tuosta ovikuvasta, kerrassaan ihana.\nMielenkiintoista saada kuulla tarinaasi..\n16. marraskuuta 2012 klo 22.24\nLeena:Siltähän se näyttää, kun taas tämänkin päivän uutisia katsoo, että rauhaa ei tähän maailmaan synny. Uskonnon nimissä tai jopa uskonnon kehottamina toiset sotii, mutta suurin syy maailman kurjuuteen taitaa kuitenkin olla ahneus ja itsekkyys. Oman edun tavoittelu. Ja suvaitsevaisuuden nimissäkin sitä jyrätään etenkin siellä meidän Suomessa, lytäten toisten arvot ja tunteet yhteisen edun nimissä. Jospa me osaisimme elää ja antaa toistenkin elää.\nHanne: Kiitos Hanne, kiva kun kävit tarinoita lukemassa.


Silmämeikki - Riia Koivisto\nYleinen | 19.3.2022\nPitkät ripset seerumilla – onko se oikeasti mahdollista?\nOlen saanut lukuisia kyselyitä Instagramin puolella ripsistäni. Ovatko ne luonnostaan niin pitkät ja taipuisat, miten ihmeessä ripseni ovat niin kauniit ja upeat. Vastaus on aina sama, ripsiseerumi. Siinä taika. Pitkät ripset eivät siis ole luonnonoikku, vaan ne on saavutettu seerumin avulla.\nM2 Beauté Eyelash Activating Serum on käyttämistäni ripsiseerumeista mielestäni kaikkein tehokkain ja myös hoitavin.\nM2 Beauté seerumi aktivoi ripsien kasvua säännöllisellä käytöllä ja lupaa kasvattaa ne jopa 50 % pidemmiksi ja tuuheammiksi. Tuote sisältää pantenolia, joka kosteuttaa ripsiä. Ripsistä tulee todellakin joustavat ja ihanan pehmeän tuntuiset. Biotiini on vahvistava ainesosa, joka myös ehkäisee ripsien irtoamista. Hyalyronihappo antaa ripsille ihmeellistä joustavuutta. Huomaan sen, kun levitän ripsiini maskaraa. Ripsiväri levittyy ripsiin helposti ja ripset taipuvat kauniisti.\nTuote ei sisällä parabeeneja, hormooneita, silikoonia eikä sitä ole testattu eläimillä. Se on vegaaninen ja täysin hajusteeton.\nTuotteen käyttö on helppoa. Säännöllisyys on kaiken A ja O. Pakkauksessa on ohut eyeliner sivellin, jolla sivellään seerumia pieni määrä puhtaalle, kuivalle ja rasvattomalle iholle, aivan ripsen tyveen. lltaisin.\nTuote aktivoi pintaverenkiertoa, ja se saattaa aiheuttaa pientä kihelmöinnin tunnetta. Itse en tuosta säikähtänyt, koska tunne ei kestänyt kuin hetken, ja pidemmän käytön jälkeen sitä ei enää ole havaittavissa.\nSeerumin käytöstä on tullut itselleni ilta rutiini, joka menee samalla rutiinilla kuin seerumin, kosteusvoiteen ja silmänympärys tuotteen kasvoille laittaminen.\nKuinka nopeasti voi odottaa tuloksia?\nRipset kasvavat pikkuhiljaa, tuloksia voi odottaa 6-8 viikon säännöllisen käytön jälkeen.\nAluksi tuntui, että mitään ei tapahtunut, mutta kun lakkasin tarkkailemasta ripsiäni, huomasin yhtäkkiä niiden kasvaneen huimasti. Minua miellyttää myös niiden tummempi väri, koska ripset ovat näyttävät jo ilman maskaraakin.\nTuote on arvokkaampi kuin moni muu vastaava, mutta olen tullut siihen tulokseen, että tähän panostan. Ripseni ovat kauniit, pitkät ja kaarevat. Ne ovat kasvaneet tasaisesti, eikä niissä ole yksittäisiä pitkiä nopean kasvu pyrähdyksen tehneitä yksilöitä seassa, vaan koko rivi on tasaisen pitkä.\nLämmin suositus siis, jos haaveilet upeista ripsistä.\nVinkki! Tuote sopii käytettäväksi myös ripsipidennysten kanssa jos mielit kasvattaa omia ripsiä ja irtautua pikkuhiljaa pidennys kierteestä.


RE:DESIGNED Musta Käsilaukku Oslo | Unelmien Putiikki\nRE:DESIGNED Musta Käsilaukku Oslo\nYksinkertaisen kaunis pikkulaukku töihin, juhlliin ja vapaa-aikaan. RE:Designed laukku edustaa tanskalaista designia ja hurmaa tyylillä ja rennolla olemuksellaan. Laukku on jaettu kahteen taskuun. Molemmat taskut ovat suljettavissa metallisella vetoketjulla. Laukun mukana tulee säädettävä olkahihna, jonka ansiosta voit käyttää laukkua joko olkapäällä tai sujauttaa hihnan pään yli.\nMateriaali:: 100% nahka.\nKoko: korkeus: 15cm, leveys: 21 cm.


Frivoliteettia - Piironki - Vuodatus.net\nViime sunnuntaina meillä kokoontui 4 naista käpyilemään. Osa oli vasta-alkajia, osa oli tehnyt frivoliteettipitsiä aiemminkin. Kirsti oli valmistanut värikkäitä käpyjä, ne osoittautuivatkin käteviksi ja hyviksi käteen.\n(Anteeksi huono kuva...) Ihailimme valmiita pitsejä, tutkimme lankoja ja ohjeita, sekä ihmettelimme joitakin moimutkaisia malleja ja ohuita lankoja, mutta ennen kaikkea käpyilimme, opettelimme ja toteutimme vanhoja suunnitelmia.\nMies ihmetteli kovasti hiljaisuutta, joka vallitsi meidän naisten kesken. Hän ei ymmärtänyt, että frivoliteettiin täytyy keskittyä niin kovasti, että puhuminen on mahdotonta.\nValmistakin saimme: perhosia, napinpäällyksiä, lumihiutaleen (miun!) ja kynttilämansetin. Kivaa oli, kiitos siitä vierailleni! Toivottavasti käpyillään vielä toistekin yhdessä! Vaikka frivoliteetti vaatii keskittymistä, sitä oli silti mukavampaa tehdä yhdessä kuin yksin sohvan nurkassa. Seura inspiroi.\nLähettänyt: varis6 - 13.11.2010 klo 08.57


Lankaa puikoissa: Sähköpantteri-sukat\nMusta ja turkoosi värit valikoituivat itsevärjätyn langan väreiksi, kun silloin oli värit lopussa. Värjäsin langan tekemällä pitkän vyyhdin, siihen sopi hyvin olohuoneen pöytä, joka on neliö. Neliön sivun mitta on 1 metri. Värjääminen on todella mukavaa puuhaa, ainoa ongelma siinä on, että se varsinainen työ on edessä, koska on taas enemmän lankaa neulottavaksi.\nKäsityömessuilta hankin sukkakalenterin ja siinä on tammikuun kohdalla Twist or not-ohje. Nämä sukat on sillä ohjeella tehty. Tvistaa kyllä todella upeasti!\nLanka käyttäytyy mielenkiintoisella tavalla varressa ja sileää neulottaessa jalkaterässä raidoittuu. Olin innoissani tätä neuloessa, kun pikkuhiljaa näki millaiselta se alkaa näyttämään. Liukuvärjäys on seuraavissa värjäyksissä, niistä tulee niin hienoja, että toivottavasti ehtii langat kuivua ennenkuin ovat jo puikoilla.\nNimesin langan sähköpantteriksi, koska sukista tuli niin sähäkän väriset. Suorastaan maagiset.\nApujoukot kuvasivat nämä, kun sattui niin, että oli niin paljon menoja, ettei ehtinyt ollenkaan valoisan aikaan kuvaamaan. Eikö olekin ihana tuo neulottu tonttu. Hän tuli meille kesällä rippijuhliin ja meille hän jäi. Siitä lähtien hän on huolehtinut kotiasioista. Hän järjestelee kaiken parhain päin ja lisää onnellisuutta, iloa ja rakkautta. Tonttuihin on ennen vanhaan uskottu enemmän kuin nykyään. Aiemmin uskottiin, että kodin piiristä löytyi useampia tonttuja mm. saunasta, tallista jne. Heidän uskottiin ilmestyvän paikalle, kun talon perustuksia tehtiin. Tontut valvoivat järjestystä ja ne eivät viihdy, jos talossa riidellään tai on muuten rauhatonta. Vihastunut tonttu saattoi lähteä, jolloin ilman talon haltiaa jäänyt talous alkoi köyhtyä. Minä pidän huolen, että tällä tontulla on niin hyvät olot, että se ei lähde minnekään!\nNeuloositerapiaa parhaimmillaan taas... ja olen tehnyt sellaisen havainnon, että kun olen näiden kuvien yhteyteen kirjoitellut vaikeankin asian sanoiksi, se on jotenkin helpottanut omaa olemista ja niin sanotusti kulku on keventynyt, jos asia on ollut taakkana mielessä.\nApteekissa vuosi on alkanut vilkkaana. Hämeenlinnassa on ihanat, iloiset ja niin ystävälliset ihmiset. Työssäni kohtaan niin mukavia asiakkaita täällä. Iloitaan onnistumisista, välillä itkeä tirautetaan, koko elämänkirjo iloineen ja suruineen on läsnä jokapäiväisessä työssä. Mikä rikkaus se onkaan! Parasta on asiakkaan kiitokset hyvin tehdystä työstä ja että nähdään taas uudelleen. Ihanin viime viikolta oli, kun asiakas sanoi, että hänen ystävänsäkin tuli meille hänen suosituksestaan. Ystävyys ja ystävä, ei ole mitään parempaa, se on rakkautta ja välittämistä. Ystävänpäivään (14.2.) on reilu kuukausi, mutta eikö olekin niin, että ystävänpäivä on joka päivä.\nTämä vuosi on paras ikinä ja se on ystäviä ja rakkautta täynnä! Siitä olen ihan varma, sen on tonttu luvannut myös!\nLähettänyt Kati Kuosmanen klo 0.01.00\nTunnisteet: 7-veljestä, ihan itse värjätty, langanvärjäys, minun Suomi, neuloositerapia, Villasukat


Pilke Stay Up late 2018 goes vappu projektipäällikkön näkökulmasta – Proakatemian esseepankki\nPilke Stay Up late järjestettiin tänä vuonna jo 16 kertaa. Tapahtuma on vuosien aikana toteutunut erilaisena kokonaisuutena. Toimin vuoden 2018 Pilke tiimin projektipäällikkönä ja tässä kerron matkastani projektipäällikkönä 8 kuukauden ajan.\nProjektina Pilke oli minulle jo ennestään tuttu vuodelta 2017. Lähdin silloin itse mukaan tapahtumapäivään vapaaehtoiseksi. Autoin vähän bäkkärillä sen mitä pystyin mutta muuten oikeastaan nautin tapahtuman annista ja tunnelmasta. Oli ilo päästä tutustumaan tapahtumaan sekä vapaaehtoisen että yleisön näkökulmasta.\nSyksy 2017 tuli nopeasti ja opinnot Proakatemialla alkoivat rivakkaasti. Meille kerrottiin, että kannattaa uskaltaa tarttua projekteihin, toki harkita mihin lähtee mutta myös olla rohkea. Kun Pilkkeeseen haettiin porukkaa syyskuussa, olin luultavasti ensimmäisien joukossa ilmoittautumassa projektitiimiin. Intoni näkyi varmasti ulospäin, sillä jo ensimmäisissä tapaamisissa tuntui siltä, että projektipäällikön paikka alkoi vaikuttaa houkuttelevalta.\nAloittaessani lukemaan kirjaa Onnistu projektissa, silmiini tarttui hyvin pian lause ”Osaava projektipäällikkö on tehnyt projekteja pitkään” No minä en ole aiemmin toiminut tämän mittakaavan projektissa päällikkönä. Koin, että ottaisin mielelläni avukseni toisen projektipäällikön, jonka kanssa jakaa vastuu. Parikseni hakeutui Emilia, ja siitä eteenpäin hommaa tehtiin kaksin.\nViime vuoden tiimi kokosi kasaan uuden Pilke-tiimin johon kuului\nAnnakaisa Lyyski ja Emilia Koskiniemi (projektipäälliköt)\nKun Pilke porukka oltiin saatu kasaan ja vuoden 2017 drive tiedot jaetuksia meille niin alkoi meidän valmistautuminen. Alkuvaiheessa oli paljon sisäistettävää ja tutkittavaa. Kettusta mukaillen (2009, 59) projektin alkuvaiheisiin kuuluvat työtehtävät ovat mm.\nprojektista syntyvien työmäärien arviointi\nprojektin riskitekijöiden kartoitus\nPilke on projektina ainakin suurelta osin toteutusprojekti. Tavoitteena toteutusprojektissa on toteuttaa ennalta määritellyn mukainen asia, kuten tapahtuma, tilaisuus, näytelmä tai seminaari. Usein nämä projektit ovat toistuvia tapahtumia mutta ne järjestetään omana toteutuksenaan, mutta noudattavat selkeitä toimintatapoja. (Kettunen. 2009, 29) Alkuun Pilke 2017 vuoden projektitiimi sanoi meille, että tehkää oman näköinen tapahtuma ja että voitte tehdä ihan erilaisen tapahtuman. Pakkahuone on kuitenkin jo ennakkovarattu 2.5.2018 jos tahdotte sitä käyttää.\nMe päädyimme pitämään kiinni varauksesta, vaikka ajatus aivan uudenlaisesta tapahtumasta houkutti. Emme tunteneet ennestään toisiamme, emmekä tienneet tarkkaan ylipäänsä mitä olimme lähdössä toteuttamaan, niin päädyimme sitten suunnittelemaan ja toteuttamaan hyvin samantapaisen tapahtuman kuin kahtena vuotena aiemminkin. Jos nyt olisi samassa tilanteessa, lähtisin brändäämään tapahtuman uudelleen ja muuttaisin tapahtumassa monia seikkoja. Viime syksynä rohkeus ei kuitenkaan riittänyt tekemään näin suuria päätöksiä.\nToteutusprojektissa yksi haasteista on aikataulu, jonka mukaan sen on elettävä. Me lähdimme työstämään Pilkettä syyskuussa 2017, josta matka tapahtumapäivään 2.5.2018 tuli vastaan nopeasti, vaikka vielä vuoden 2017 puolella tuntui, että aikaahan on yllin kyllin.\nHaaste edessä miten selviän?\nSyksyllä 2017 palaverit kuluivat asioiden suunnitteluun, projektitiimiläisten toisiinsa tutustumiseen, työntehtävien jakamiseen ja ylipäätään työtehtävien hahmottamiseen, aikataulutukseen, alkuvalmisteluihin ja olemassa olevaan materiaaliin perehtymiseen. Otin tavaksi usein kysyä palaverien alkuun mitä tiimiläisille kuuluu. Palavereissa kävin läpi pienemmät tiimi (mavi, myynti, yhteistyö), mitä olivat tehneet viimeisen viikon aikana ja mitä tehtävää heillä olisi tulevina viikkoina. Tämän jälkeen siirryimme usein tekemään asioita, joista aiemmin palaverissa keskustelimme. Tällainen työskentely mahdollisti yhdessä tekemisen ja että pystyin olla käytettävissä työnlomassa kaikille tiimini jäsenille.\nOma syksyni kului Pilkkeen projektisuunnitelman laatimisessa, asioihin perehtymisessä, yhteydenpidosta jo olemassa oleviin yhteistyökumppaneihin, palaverien valmisteluun ja projektin suunnitteluun sekä pakollisiin muihin opintoihin.\nTapasimme projektipäällikköjen kesken noin joka toinen viikko. Pilke-projektitiimin kesken tapasimme noin kerran viikossa, toisinaan hieman harvemmin. Emilia oli jo tällöin kiinni jonkin verran toisessa projektissa, joten minulla päävastuu palaverien pidosta ja tiimin johtamisesta.\nHaasteeksi nousi heti alkuun yhteinen aika, joka oli vaikea järjestää, sillä Pilkkeen projektitiimiin kuului tällöin ihmisiä 3 eri tiimiyrityksestä. Palaverien ajankohta vakiintui kuitenkin ajan kuluessa perjantai aamuihin klo 9-12 väliin. Huomasin usein, että tämä ei ollut paras aika työskentelylle, takana oli aina jo monen päivän työt. Muuten töitä tehtiin pienemmissä porukoissa omissa pikkutiimeissä.\nEn osannut odottaa ennalta miten haastavaa oli saada kaikki samaan aikaan palavereihin. Välillä paikalla oli lisäkseni 3 henkilöä mutta onneksi kuitenkin parhaimmillaan yhtä tiimiläistä vaille kaikki. Ymmärrän kyllä, että aikatauluttaminen on haastavaa ja vaatii asioiden priorisoimista, mutta projektipäällikkönä tämä herätti monenlaisia tunteita. Aistin ja havainnoin usein myös tiimissä närkästystä ja pettymystä muiden poissaolosta. Mielestäni tiimin yhteinen aika on elinehto tiimille.\nPilkettä on järjestetty jo usean vuoden ajan. Tutustuin heti syksyllä aiempiin Pilkkeen esseisiin, joita esseepankissa on. Näistä oli suuri apu. Pilkkeestä puhutaan niissä akatemian perintöprojektina, jota hieman ihmettelen. Useimmissa perintöprojekteissa joku edellisen vuoden projektitiimiläinen on mukana seuraavan vuoden tiimissä. Näin jaetaan tietotaito, jota edellisenä vuonna on kerätty.\nEn todellakaan tarkoita, että vuoden 2017 tiimi olisi ollut velvollinen opastamaan meitä enemmän kädestä pitäen vaan pikemminkin kyseenalaistan, että onko järkevää, että koko tiimi vaihtuu joka vuosi ja aina kaikki pohjatyö on tehtävä alusta saakka itse, vaikka samat asiat toistuvat vuodesta toiseen suhteellisen samanlaisina. Oma henkilökohtainen tavoitteeni onkin toimia tiiviissä yhteistyössä uuden pilketiimin kanssa, jos ja kun sellainen tullaan kokoamaan.\nVuoden 2017 vaihtuessa vuoteen 2018 Pilkkeen projektitiimi kävi läpi muutoksia. Pilke on projektina pitkä, yhteensä noin 8 kuukautta. Tänä aikana on ehtinyt tapahtua kaikenlaista niin projektissa kuin tiimiläisten omissa tiimeissä ja henkilökohtaisessa elämässä. Minun täytyi itsekin sulatella hetki, kun Johanna jättäytyi kokonaan pois Pilke-tiimistä. Emilian rooli projektipäälliköstä muuttui talousvastaavaksi ja samalla vastuu projektipäällikkyydestä kokonaisvaltaisesti siirtyi minulle. Emilialle avautui hieno mahdollisuus lähteä työstämään unelmiensa projektia enkä halunnut estää tämän tapahtumista. Pilkkeen projektitiimissä mukana ollut Linda jättäytyi myös myöhemmin keväällä pois tiimistä.\nNämä muutokset eivät olleet helppo hyväksyä. Pohdin useaan otteeseen ihmisten sitoutumista projektiin ja omaa toimintaani projektin johdossa. Onko projekti liian raskas tai onko johtamisessani jotain mikä aiheuttaa ihmisten pois jäämisen projektista? Kävin keskustelua pois jättäytyneiden kanssa ja koen että heillä oli jokaiselle omat perustellut syynsä tehdä päätös ja kunnioitan niitä.\nKeväällä mukaan tiimiin otettiin Samu. Hän tuli vahvistukseksi Pilkkeen myyntitiimiin. Pohdin vahvistusta mutta vain hetken, sillä tiimi oli hyvin vastaanottavainen uudelle tiimiläiselle pois jääneiden tilalle. Päätös ei ollut vaikea, sillä suurin osa meistä tunti hänet ennestään ja näin pystyimme luottaa, että uusi tiimiläinen olisi varmasti mukana sitoutuneesti.\nProjektipäällikkö ja itsekriittisyys\nKettunen kertoo kirjassaan (2007, 41-42) projektipäällikön 10 tärkeintä tehtävää.\nTiivistetysti ja mukaillen ne ovat:\nValvo projektin etenemistä\nOle rehellinen ja voin\nOngelmiin täytyy tarttua\nDelegoi ja raportoi\nUskalla kieltäytyä ja vaatia perusteluja\nPriorisoi ja kestä paine\nEnsi alkuun lista kuulosti siltä, että projektipäällikön tulisi olla superihminen ollakseen kylliksi hyvä projektipäälliköksi. Nyt kun projekti on ohi, koen että näitä asioita on kohdannut ja ajatellut jatkuvasti. Toinen kohta on onnistunut paremmin kuin toinen osallani, mutta voin silti sanoa toteuttaneeni näistä tehtävistä kaikkia jossain määrin. Opeteltavaa on yhä ja parannettavaa löytyy, mutta tätähän minä lähdinkin opettelemaan ihan tarkoituksella.\nTunnistan että johtamisessa vahvuuteni on pikemminkin ihmisten johtamisessa asia johtamisen sijaan. Pidimme Pilke-tiimiläisten kanssa noin puolessa välissä projektia kehityskeskustelut kaikkien tiimiläisten kanssa kahden/kolmen kesken. Emilia oli mukana vielä joissain näistä projektipäällikön roolissa. Koin keskustelut merkityksellisiksi, sillä niissä tutustuin yhä paremmin omiin tiimiläisiini ja sain kehittävää palautetta omasta toiminnastani. Tunnistan ja tunnusta että järjestelmällisyys ja tavoitteiden asettaminen ovat henkilökohtaisia haasteitani, mutta voin ylpeästi sanoa myös olleeni rehellinen ja avoin tiimilleni sekä kasvaneeni projektipäällikön vastuuseen.\nMerkittävimmät opit projektipäällyydestä\nProjektipäällikkönä päätyy helposti olemaan ikään kuin vastausautomaatti kaikkiin projektista esiin nouseviin kysymyksiin. Välillä jatkuva asioihin kantaa ottaminen, vastuu ja päätöksenteko tuntui hyvinkin raskaalta, mutta ajan mukana siihen myös kasvoi. Projektin edetessä opin delegoimaan enemmän ja hyödyntämään eri tiimiläisteni vahvuuksia. Alkuun tämä oli hankalampaa, sillä en itsekään tuntenut heidän osaamisiaan.\nOma jaksamiseni on projektin aikana vaihteleva, kuten 8 kuukauden aikana odottaa saattaa. Haasteellisten hetkien aikana tuntui toisinaan, että stressi ei anna periksi ja häiritsee toisinaan unta. Kuormitus kuitenkin vaihteli pitkälti sen mukaan, mikä oli kulloinkin ajankohtaista. Välillä homma kulki sujuvasti eteenpäin ja projekti tuntui ottavan suuria harppauksia eteenpäin. Opin samalla ottamaan myös omaa aikaa ja ymmärtämään kantapään kautta unen merkityksen, terveellisen ruokavalion tuoman energian arvostamisen ja palauttavien asioiden vaikuttavuuden.\nIsoimman oivallukseni projektipäällikkönä koin kuitenkin keskustellessani toisen projektin projektipäällikön kanssa. Sain häneltä sekä vertaistukea että sparrausta, kun hän kertoi, että projektipäällikkönä minun tulee olla rakastunut tuotteeseeni ja johtaa esimerkilläni. Nämä sanat eivät mielestäni jääneet vain puheisiini vaan tiedän että ne näkyivät myös projektipäällikkyydessäni.\nKettunen, S. 2007. Onnistu projektissa.


Harvinaisille maametalleille talteenoton kautta uusi elämä - Newspool\nLUT:n apulaisprofessori Eveliina Repo, Kinnon asiantuntija Kari Laine ja Xamkin tutkimuspäällikkö Hanne Soininen kehittävät ratkaisuja REE-metallien kierrättämistä varten.\nKaakkois-Suomessa kehitetään teknologioita ja verkostoja harvinaisten maametallien talteenottamiseksi. REE-metallit ovat tärkeitä vihreän teknologian ja uusiutuvan sähkön tuotannossa.\nTEKSTI | TUOMAS I. LEHTONEN KUVA | ANNA-KATRI HÄNNINEN\nLappeenrannan-Lahden teknillisen yliopiston, Kaakkois-Suomen ammattikorkeakoulun ja Kouvola Innovationin yhteistyönä edistetään REE-metallien kierrättämistä Kaakkois-Suomen talousalueella. Euroopan aluekehitysrahaston rahoituksella toteutettavan Harvinaisten maametallien talteenotto vaihtoehtoisista raaka-aineista -hankkeen tuloksia voidaan jatkossa hyödyntää kansallisesti ja kansainvälisesti.\n– Kartoitamme, millaisia REE-metallipitoisuuksia kiinteät jätteet, jätevedet ja teollisuuden sivuvirrat sisältävät, sekä pyrimme kehittämään uusia tehokkaita teknologioita, joiden avulla REE-metallit voidaan erottaa muusta aineksesta. Esimerkiksi tuhkat, lietteet, kuonat sekä sähkö- ja elektroniikkaromu sisältävät REE-metalleja pieninä pitoisuuksina, mutta usein suuremmissa määrin verrattuna maankuoren pitoisuuksiin, LUT:n apulaisprofessori Eveliina Repo kertoo.\nRevon, Xamkin tutkimuspäällikkö Hanne Soinisen ja Kinnon asiantuntija Kari Laineen mukaan lähes kaikki maailmalla käytettävät REE-metallit tuotetaan mineraaleista Kiinassa. Tuotantoprosessi saastuttaa ympäristöä merkittävästi sekä aiheuttaa globaaleja taloudellisia haasteita. Esimerkiksi Euroopan maiden auto- ja IT-teollisuus on täysin riippuvainen Kiinassa tuotetuista REE-metalleista.\n– Tuloksilla on suuri merkitys kiertotalouden edistämisen ja omavaraisuuden kannalta. Sivuvirroista ja jätteistä saatavien REE-metallien hyödyntäminen vähentää neitseellisten REE-metallien tarvetta ja voi tuoda aivan uudenlaista liiketoimintaa Suomeen, Soininen sanoo.\nYritysyhteistyöllä iso rooli\nHankkeen toteutukseen osallistuvat LUT:n, Xamkin ja Kinnon ohella useat Kaakkois-Suomessa toimivat yritykset. Kinnolla on tärkeä rooli erityisesti hankkeen yritysverkoston rakentajana. Mukaan on saatu useita teollisuus- ja kierrätyssektorin toimijoita, joiden tuotannon sivuvirtoja ja kierrätysjätettä on hyödynnetty tutkimusnäytteinä.\n– Kartoitamme Kaakkois-Suomessa tuotetut, REE-metalleja sisältävät sivuvirrat ja niitä hyödyntävät tahot. Tulevaisuudessa tätä tietoa voidaan käyttää apuna uusien teollisten tuotantoketjujen ja kansainvälisten liiketoimintamallien kehittämisessä. Hankkeessa on mukana esimerkiksi metsä- ja energiateollisuuden yrityksiä, Laine sanoo.\nLUT ja Xamk tutkivat yritysten sivuvirroista otettujen näytteiden REE-pitoisuuksia ja kehittävät erottelu- ja talteenottotekniikoita.\nXamk on tutkinut Mikkelissä erityisesti jätteenpoltto- ja energiantuotantolaitosten tuhkia, jätekeskuksen jätevirtoja ja vedenpuhdistuslaitoksen lietettä sekä pilotoinut REE-metallien talteenottoa muun muassa kaivosteollisuuden menetelmin. LUT on puolestaan hyödyntänyt sähkökemiallisiin ilmiöihin ja selektiiviseen ioninvaihtoon perustuvia menetelmiä esimerkiksi sähkö- ja elektroniikkaromun REE-metallien talteenotossa.\n– Olemme saaneet jo hyviä tuloksia REE-metallien, kuten neodyymin, talteenotossa magneettijätteestä. Hyödynnämme tätä osaamista REE-metallien erottamiseen kompleksisimmista sivuvirroista, kuten tuhkista ja kuonista. Hankkeen aikana tehdään myös prosessien mallinnusta LUT:n professori Tuomo Sainion johdolla, ja tarkoituksena on suunnitella simulointityökalujen avulla suuremman kokoluokan koelaitos, Repo kertoo.\nHanketta rahoittaa Etelä-Karjalan liitto, Etelä-Savon maakuntaliitto ja Kymenlaakson liitto Euroopan aluekehitysrahastosta, Outotec Oyj, Renlundin säätiö ja Kaakkois-Suomen Hankintarengas. Lisäksi mukana ovat Riikinvoima Oy ja Ovako Oy.\n17 metallisen alkuaineen joukko, joista tunnetuimpia ovat neodyymi, lantaani, cerium ja yttrium.\nREE-metallien rikastaminen mineraaleista on haastavaa ja aiheuttaa vakavia ympäristöongelmia.\nKäytetään esimerkiksi tietokoneissa, aurinkopaneeleissa, tuuliturbiineissa ja autoteollisuudessa.


Hannu Vepsäläinen: helmikuu 2009\nHallitus hieroo verta nenästään\nVanhasen hallituksen yksipuolinen päätös nostaa eläkeikää kahdella vuodella on lyhytnäköinen ja harkitsematon. Se osoittaa, että hallitus on melkoisessa paniikissa ja neuvoton talouskriisin edessä.Porvarihallitus on saanut melkoisia lahjoja ay-liikkeeltä, kuten luvan luopua työnantajien Kela-maksuista ja tuen Lex-Nokialle. Ay-liike on jo suostunut vaikeuttamaan eläkkeellepääsyä, mutta nämäkään myönnytykset eivät riitä hallitukselle.Päätöksellään hallitus saa vastaansa paitsi opposition myös koko ay-rintaman. Tämä muuttaa koko poliittisen tilanteen ja hallitus ja sen takana olevat puolueet voivat joutua pahaan kriisiin. Hermostumista on noussut esiin jo muutenkin - nokittelut vihreille ja maahanmuuttajavastaisuudella pelaaminen ovat siitä osoituksia.\nVaihtoehtona pääkaupunkiseudun tiiviimmälle yhteistyölle tyrkytetään nyt yhteistyötä Espoon länsinaapureiden kanssa. Yhteistyötä tähänkin suuntaan toki tarvitaan, mutta yhteistyön tarve ja luonne on aivan toisenlainen kuin YTV-alueella. Kirkkonummen ja Vihdin taajamat ja palvelut ovat kaukana Espoon asuinalueista ja yhteistyön tarve on siksi varsin rajallista. Pääkaupunkiseudun kunnat muodostavat yhtenäisen kaupunkialueen - miljoonan asukkaan metropolin, jossa nykyiset kuntarajat haittaavat monin tavoin alueen kehittämistä. Maankäytössä ja liikenteessä tämä merkitsee tarvetta tiivistää ja täydentää yhteistä kaupunkirakennetta ja kehittää erityisesti raideliikenneverkkoa. Yhdyskuntarakenteen levittäminen länteen ei palvele tätä tavoitetta. Ns. länsiratasuunnitelma, jota erityisesti Espoon, Vihdin ja Lohjan johdot ajavat, merkitsee yhdyskuntarakenteen hajottamista ja erittäin suurta investointitarvetta liikenneverkkoon ja muuhun infraan. Mm. Hista-hanke on taloudellisesti epärealistinen ja kaiken lisäksi tarpeeton.Sen sijaan yhteistyössä Kirkkonummen kanssa rantaradan varren kehittämiseksi on ideaa. Kaupunkiradan jatkaminen Kirkkonummelle ja asemien ympäristön maankäytön tiivistäminen on kestävän kehityksen mukaista eikä edellytä kovin suuria investointeja. Tämä on ajankohtaista ehkä kymmenen vuoden päästä.Espoon tulisi nyt keskittyä metron ja rantaradan varren kehittämiseen ja jättää Hista- ja Espoonkartanohourailut vähemmälle. Länsimetron kapasiteetti sallii Etelä-Espoon asukasmäärän huomattavan lisäyksen. Mittava investointi metroon on hyödynnettävä eikä voimavaroja tule haaskata kilpaileviin alueisiin. Seuraavassa kaavoitusohjelmassa metroradan varren kehittämisen onkin syytä olla painopisteenä.\nSeudun päättäjät näyttävät jatkavan riitelyä seudun hallinnosta. Tällainen on tietenkin melko hedelmätöntä - paljon hyödyllisempää olisi tehdä selvitys eri malleista - niiden hyödyistä ja haitoista sekä myös Euroopan muiden metropolialueiden kokemuksista. Jos seudun omat päättäjät eivät tähän pysty, voivat edessä olla valtion omat toimet.Länsiväylän mukaan kokoomuksen valtuustoryhmän puheenjohtaja Tommi Laakso tietää, että kuntien yhdistäminen merkitsee espoolaisille kustannusten nousua ja palvelujen huonontumista. Vesilaitosten yhdistäminen merkitsee kuitenkin päinvastaista ja voi olla että säästöjä voidaan saada monella muullakin alalla. Kustannuksia voidaan vähentää mm. tiivistämällä kaupunkirakennetta ja luopumalla kaupunkirakenteen hajottamissuunnitelmista, joita erityisesti Espoon kokoomus halajaa. Vihreiden Nina Knaapila taas näkee yhdistämisen esteenä erilaiset toimintatavat. Tavoissa onkin eroa: Espoo strategiana on "kumppanuuspolitiikka", missä päätösvaltaa on luovutettu yksityisille toimijoille mm. maankäytössä ja rakentamisesssa. Helsingin kaupunki taas rakentaa omille mailleen ja ohjaa asuntotuotantoa aivan toisella tavalla kuin Espoo. En näe kuitenkaan tappiona, jos Helsingin tavat leviäisivät myös Espoon alueelle.\nEspoo haluaa kilpailukykyä\nEspoon kaupunginhallitus on torjunut Helsingin pyrkimyksen selvittää pääkaupunkiseudun kuntien yhdistämistä. Sen sijaan kh haluaa tehdä "tieteellisen tutkimuksen" seudun kilpailukyvyn kehittämisestä.Espoon johto pitää siis kilpailukykyä tärkeimpänä asiana seudun kehittämisessä - tästä ovat kaikki kh:n poliittiset ryhmät yksimielisiä. Tämä kuvaa hyvin kokoomuksen hegemonista asemaa Espoon politiikassa. Joku voisi pitää vähintään yhtä tärkeinä kysymyksinä esimerkiksi seudun asukkaiden elinolosuhteita ja demokraattisia vaikutusmahdollisuuksia tai seudun ilmastovaikutuksia.Kh:n päätöksen perusteluissa painotetaan "osaamisintensiivisten työpaikkojen" sijoittamista seudulle, asuntotonttitarjontaa sekä maankäyttöratkaisujen ja liikenneinvestointien tiiviimpään yhteensovittamiseen. Kaikki nämä ovat tärkeitä asioita, mutta ratkaisua näihin tulisi etsiä kyllä käytännöllisemmin kuin tekemällä tiedettä.Nykyinen seudun hallinto ei ole kyennyt tyydyttävästi ohjaamaan maankäyttööä ja liikenneinvestoisteja. YTV ja muut yhteistyöelimet ovat tuottaneet kyllä runsaasti raportteja ja ohjelmia, mutta kun päätöksen teko on hajaantunut useisiin kuntiin, eivät tulokset ole olleet kehuttavia.Yhteisille tavoitteille ja ohjelmille on ollut myös ominaista epärealistisuus - esim. liikennejärjestelmäsuunnitelmalla ja taloudellisiilla resursseilla ei ole ollut mitään tekemistä keskenään. Sama koskee asuntotuotantotavoitteita. Myöskään pääkaupunkiseudun ilmastostratgian toteutumista ei ole pystytty ohjaamaan riittävästi.Kaikki tämä heikentää myös seudun kilpailukykyä, kun asuminen on kallista, työmatkoihin kuluu aikaa ja liikenneyhteydet tökkivät. Infran rakentamiseen kuluu tolkuttomasti rahaa ja niiden vaikuttavuus jää heikoksi, kun rakennetta hajotetaan sinne tänne. Seudun asukkaiden vaikutusmahdollisuudet seudullisiin kysymyksiin jäävät myös vähäisiksi.Espoon päätöksentekijät eivät kuitenkaan pysty tekemään tilanteesta johtopäätöksiä, vaan heille tärkeintä on Espoon kuntarajojen ja itsenäisyyden säilyttäminen. Tämä on tietenkin inhimillistä, sillä takaahan nykytilanne erityisesti Espoon kokoomuksen nokkamiehille ja -naisille hyvät asemat, mutta tämän tason ihmisiltä on lupa odottaa avarampaa näkemystä ja kaukokatseisuutta.\nIlmastokriisi on tuonut paljon muutoksia rakentamisen säännöksiin ja myös Espoon omiin toimenpideohjelmiin. Maankäyttö- ja rakennuslain muutos antaa mm. mahdollisuuden velvoittaa asemakaavamääräyksellä liittyä kaukolämpöverkkoon. Pääkaupunkiseudun yhteisen yleiskaavan laatiminen on asetettu myös velvoitteeksi.Valtakunnallisiin alueiden käyttötavoitteisiin on tullut lisäyksiä ilmastonmuutoksen huomioonottamisesta ja hajarakentamisen rajoittamisesta.Espoon kaupunginhallitus on hyväksynyt merkittävät asiakirjat ilmastostrategian toimenpideohjelmasta ja Espoon ympäristöpolitiikasta. Niissä on asetettu uusia velvoitteita kaupunkisuunnittelukeskukselle. Keskuksen olisi mm. laadittava uusien alueiden käyttöönottojärjestys, jossa otetaan huomioon alueiden ilmastovaikutukset.Espoon kaavoitusjohto elää kuitenkin omaa elämäänsä, johon eivät uudet vaatimukset ja velvoitteet vaikuta. Päinvastoin pientaloalueiden hajottaminen pitkin Espoon peltoja ja metsiä jatkuu. Hajarakentamista on tarkoitus ei suinkaan hillitä vaan edistää uusilla tavoilla. Seudun yleiskaavan laatimiseen suhtaudutaan kielteisesti ja alueiden käyttöönottojärjestyksen laatimiseen ei ole ryhdytty, vaikka sitä mm. kaupunginvaltuusto on kauan sitten edellyttänyt.Kaupunkisuunnittelukeskuksen asennetta osoittaa, että uusia säännöksiä ja ohjelmia ja niiden edellyttämiä toimenpiteitä ei ole edes käsitelty johtoryhmässä. Tilannetta voidaan pitää jo kestämättömänä - Espoo ei voi muodostaa mitään poikkeusta ilmastonmuutoksen hillinnässä varsinkin kun se on maamme tärkeimpiä kasvualueita.\nEspoon kokoomus hermostui\nEspoon kokoomusjohto on hermostunut Helsingin halusta yhdistää pääkaupunkiseudun kunnat. Reaktiot osoittavat, että keskusteluyhteys seudun kokoomuksen sisällä ei toimi. Sama on vaivannut myös muita puolueita, vaikka vasemmistossa onkin jo tapahtunut edistystä.Nykyisten kuntarajojen poistamiselle löytyy paljon perusteita. Pääkaupunkiseutu on yhtenäinen kaupunkialue, jonka monet asiat olisi suunniteltava ja päätettävä yhdessä. Ratkaisu tähän voi olla joko kaupunkien yhdistyminen tai uudenlainen seutuhallinto. Molemmissa tapauksissa tarvitaan nykyisiä kuntia pienempiä hallintoalueita, joissa päätetään alueellisista kysymyksistä.Kokoomus on nykyään johtava puolue kaikissa YTV-kunnissa. Toivottavasti tämän kykypuolueen sisällä päästään riitelystä asialliseen keskusteluun - muuten tämä tärkeä asia ei edisty. Jos Espoon kokoomusjohto ei kykene yhteistyöhön, on asia hoidettava ilman sen myötävaikutusta.


Ehtiikö vielä vähentää Ahtiumin osakkeen arvonmenetyksen verotuksessa? - Taloustaito.fi\nOlen unohtanut vähentää Ahtium Oyj:n osakkeen (entinen Talvivaaran Kaivososakeyhtiö Oyj) arvonmenetyksen verotuksessani. Olisiko se vielä mahdollista?\nValitettavasti ei ole. Verohallinto antoi 11.12.2018 ohjeen, jonka mukaan Ahtium Oyj:n osakkeiden arvonmenetyksestä syntyneet tappiot vähennetään vuoden 2018 verotuksessa.\nTaustalla oli osakkeen arvonmenetyksen lopullisuuden todentaminen. Verotuskäytännössä on katsottu, että konkurssitilanteessa arvonmenetys on lopullinen viimeistään silloin, kun konkurssipesänhoitaja antaa ilmoituksen, että jako-osuutta ei kerry tai konkurssipesän lopputilitys tehdään.\nVerohallinto oli saanut Ahtium Oyj:n konkurssipesän hoitajalta joulukuun alussa 2018 selvityksen, jonka mukaan osakkeenomistajille ei tule kertymään vielä kesken olevassa konkurssimenettelyssä jako-osuutta.\nLuovutustappio vähennetään arvopaperin arvonmenetyksestä verotuksessa sinä vuonna, jona arvonmenetys on lopullinen. Sitä ei voi siis vaatia vähennettäväksi minkään muun vuoden verotuksessa.\nVerovuodesta 2017 alkaen määräaika oikaisuvaatimuksen tekemiselle tuloverouksessa on kolme vuotta verovuoden päättymistä seuraavan vuoden alusta. Kun Ahtiumin osakkeen arvonmenetyksen lopullisuus tapahtui vuonna 2018, olisi oikaisuvaatimus pitänyt tehdä viimeistään 31.12.2021.\nJos tuloverotuksen oikaisuvaatimuksesi koskisi verovuotta 2016, voisit tehdä oikaisuvaatimuksen 5 vuoden kuluessa verotuksen päättymistä seuraavan vuoden alusta. Tällöin verovuotta 2016 koskevan oikaisuvaatimuksen on oltava perillä viimeistään 2.1.2023. Sen sijaan verovuotta 2017 koskeva määräaika päättyi jo 31.12.2020.\nTarkista aina verovuosi ja muutoksenhakuohje verotuspäätöksestä.\nMinulla on konkurssiyhtiö Geosentricin osakkeita – saako arvonmenetyksen vähentää vuonna 2021?


Videotiedostojen lataaja ja muunnin | Videoconvert.com\nVideoconvert.com- Ilmainen videotiedostojen lataaja ja muuntaja\nVideoconvert.com on ilmainen verkossa toimiva muuntotyökalu, jota voit käyttää turvallisesti ja vaivattomasti aina, kun sinun tarvitsee muuttaa jo tallennetun videon tiedostomuotoa. Tämä omalaatuinen videomuuntimemme ominaisuus on todella kätevä, riippumatta tarvitsemistasi tiedostomuodoista: sinulla on mahdollisuus muuntaa helposti avi-tiedostot mp4-muotoon, mkv-tiedostot avi-muotoon ja jopa avi-tiedostot mp3-muotoon. Lataa mikä tahansa video laitteeltasi ja päätä, mihin ääni- tai videomuotoon haluat muuntaa tiedostosi tämän videomuuntimen avulla.\nVideotiedoston muunnin, jota pääset käyttämään 5 vaiheella\n1. Valitse video kokoelmastasi\n2. Lataa se Videoconvert.com-sivustolle\n3. Valitse tiedostomuoto, joksi haluat tiedoston muuntaa\n4. Paina “Muunna nyt” -painiketta\n5. Ole hyvä! Tiedostosi on valmis\nMonipuolinen avi-mp4 -muuntotyökalu\nTämä ensiluokkainen videomuuntaja on monipuolinen sen tarjoaman runsaan tiedostomuotovalikoiman ansiosta. Kuka tahansa pystyy välittömästi lataamaan ja muuntamaan videonsa mp4-, mp3- tai moneen muuhun tiedostomuotoon ilman, että täytyy opetella monimutkaisia prosesseja etukäteen. Muuntoprosessi on intuitiivinen ja yksinkertainen, mikä on valtava plussa, kun yritetään tehdä asioita tehokkaasti. Kaikkein suosituimmat muunnettavat tiedostomuodot ovat:\nTämä avi-mp4 -työkalu säästää kallisarvoista aikaasi\nKäytännöllinen luettelo verkkosivun etusivulla antaa sinun valita tarkalleen, minkälaisia tiedostoja pystyt tällä ilmaisella videomuuntimella saamaan. Tällainen järjestelmä maksimoi ajan, jonka pystyt nauttimaan muunnetuista tiedostoista käyttäen Videoconvert.com-palvelua.\nSaat mp4-avi -muuntimellamme HD-laatuisia tiedostoja\nParas tapa nauttia sekä ääni- että videotiedostoista tänä päivänä on HD-laatu. Kuvan laadulla on valtava merkitys tällaisten tiedostotyyppien kanssa työskennellessä, erityisesti siksi, että selkeä ääniraita tai terävä kuva asettaa koko projektin tunnelman. Ne saattavat olla jopa ratkaisevat tekijät menestyksen kannalta. Meidän mp4-avi -muuntajamme pyrkii tarjoamaan käyttäjilleen vain parhaita palveluita juuri tästä syystä. Taidetta rakastavat henkilöt arvostavat varmasti sitä, että he voivat nauttia suuresta valikoimasta musiikkia ja visuaalisia leikkeitä siten kuin ne on tarkoitettu nähtävän.\nMuunna avi-tiedostot mp4-muotoon ilmaiseksi\nKoska nykyaika vaatii evoluution olevan nopeampaa ja viisaampaa, saatavilla on nyt monia vaihtoehtoja digitaalisen datan työstämiseen, joten on lähes pakollista olla myös ilmainen mp4-avi -muuntaja. Voit muuntaa avi-tiedostot mp4-muotoon tai mp3-muotoon tällä optimoidulla videomuuntimella. Se auttaa sinua varmasti organisoimaan tiedostosi paremmin, mikä taas yksinkertaistaa työskentelyäsi. Videomuuntimen käyttö tarjoaa sinulle enemmän vaihtoehtoja sekä mahdollisuuden olla luova. Meidän työkalumme, jolla voit muuntaa videot mp4-muotoon, sisältää runsaasti ominaisuuksia, joilla voit parantaa projektejasi, jotka inspiroivat sinua, ja yksinkertaisesti mahdollistavat sinun katsoa lempivideoitasi korkealla laadulla.


Mikä on Garden Spade – Garden Spade käyttää ja vinkkejä - Sanne puutarhat\n1 Mikä on Garden Spade?\n2 Garden Spade Uses\n3 Video: Monte Carlo\nYard-työkalut ovat puutarhailijan paras ystävä. Valitsemalla laitteita, jotka kestävät ja toimivat vaaditulla tavalla, on ensimmäinen askel, mutta sinun on myös harkittava laatua ja kohtuuhintaisuutta. Puutarppaasi on yksi maiseman eniten käytetyistä työkaluista. Mitä käytät puutarhavaihtoa varten? Vastaus on monimutkaisempi kuin se saattaa vaikuttaa tämän monipuolisen työkalun avulla.\nMikä on Garden Spade?\nPuutarhatyökaluja käytetään viljelyyn, pengerrykseen, muotoiluun ja apuun tehtävät kuten viemäröinti ja paljon muuta. Mikä on puutarha-lapio? Älä kutsu sitä lapioon, sillä lapio on täysin erilainen työkalu. Se on monikäyttöinen työkalu, jolla useimmat puutarhurit eivät voi elää ilman. Ergonominen muotoilu tekee puutarhatyön käyttämisestä vähemmän hankalia ja nykyaikaisia työkaluja kehitetään yhä enemmän mukavuutta varten, mutta myös tiettyjen haittojen ja fyysisten rasitusten huomioon ottamiseksi.\nUseimmat meistä tietävät, mikä on hyvä vanhanaikainen lapio ja mitä se voi tee, mutta mitä käytät puutarhavaihtoa varten? Ensinnäkin lapion lyhyt kädensija, joka on yleensä noin 1 metriä pitkä ja litistetty suorakaiteen muotoinen terä kuin lapion kaavittu terä.\nPuutarhatyökaluja käytetään kevyeen viljelyyn ei maata liikkuvaa, ja terän muoto auttaa leikkaamaan soseita, muuttamaan sängyt ja kaivaamaan syvemmät istutusreiät. Erikoismuotoja on lukuisia, erikoistarkoituksiin.\nMonet ihmiset tuntevat puutarhakatan käytön vihannes- tai kukkapenkkien viljelyn aikana. Terän muoto leikkaa maaperän ja sekoittaa muutokset.\nEri tyyppiset pata soveltuvat hyvin tiettyihin tehtäviin:\nGarden Spade – Tyypillinen puutarha-veitsi liikuttaa kevyitä maaperän määriä ja valmistaa sängyt.\nTransplanting Spade – Siirrettävän lapion syvä teräs voi päästä vakiintuneita juuriaan siirtäessään kasveja puutarhassa\nBorder Spade – Rajapinta pitää puhtaat reunat sängyn ympärillä ja tekee reiät täydellisiksi pienemmille kasveille.\nKun tiedät, , on useita muita ominaisuuksia. Päitä voi olla U-muotoisia, T-muotoisia tai suorat kahvat. U-muotoiset kahvat tarjoavat suurimman vipuvoiman ja ergonomisen tehokkuuden. Suorat kahvat ovat hieman helpompaa selässä, mutta eivät kuljeta maata yhtä helposti. Kahvat voivat olla myös liukumatonta kumia ja ne on valmistettu kovapuusta tuhkasta.\nTerän tulee olla valmistettu ruostumattomasta teräksestä tai hiilestä pitkän käyttöiän ajan. Hammeroitu teräs on myös vahva terämateriaali. Jos sinulla on puiset kädensijat, huolehdi huipuksi hankaamalla joitain pellavaöljyä siihen vuosittain. Pidä terä teräväksi minkä tahansa tyyppisen lapion avulla, mikä parantaa sen leikkaustekoja ja säästää selkäsi.\nVideo: Monte Carlo\nGloriosa Winter Care – Kuinka säilyttää Gloriosa Lily – sipulit talvella


Apen matkat: Kypros osa 1, aina ei mene putkeen\nKypros osa 1, aina ei mene putkeen\nOlin jo pitkään halunnut matkustaa Kyprokselle, mutta matkat kyseiselle saarelle olivat mielestäni aivan liian kalliita. Ayia Napa ei ole ollut koskaan minun ja äitini matkakohdelistallani, sillä tiesimme jo etukäteen, että paikka olisi turistikohde pahimmasta päästä. No mutta kuinkas kävikään! Matkan hinta ajoi äidin varaamaan viikon reissun Ayia Napaan.\nOlin etukäteen miettinyt, että eihän paikalla olisi niin väliä, sillä aioin tehdä retkiä ympäri saarta. Niin no, kaikki asiat eivät mene niin kuin suunnittelee.\nMutta nyt matkan alkuun. Lentokentälle piti lähteä jo aamuyöstä ja meillä oli illalla vielä laukku pakkaamatta. Sain pakattua laukun kello 23, jonka jälkeen nukuin huisit kolme tuntia. Olin aivan uuvuksissa kun pääsin lentokentälle. Äiti meinasi käydä hakemassa automaatista kahvia, mutta automaatilla oli meuhkaava mies, joka ei saanut kahvia automaatista. Poistuimme paikalta ja suuntasimme juomaan kahvin kahvilaan. Siis ylihintaisen kahvin! Miten ihmeessä tavallinen kahvi voi maksaa 4,20 euroa. Sitten oli vielä kulutettava aikaa ennen kuin pääsimme koneeseen.\nKoneessa saimme paikan, jonka ympärille oli sijoitettu lapsiperheet. Ja kyllä, lapset taisivat olla yhtä väsyneitä kuin minä. No mutta, kaikki ei vaan mene aina putkeen.\nLentoaika oli onneksi vain neljä tuntia, joten tilanne ei ollut oikeasti niin paha. Säätiedotus lupasi aurinkoa ja lämpöä koko viikoksi, joten aloin päästä lomatunnelmaan.\nHotelli osoittautui oikein mukavaksi ja huoneistomme oli tilava. Suuntasimme ensimmäisenä päivänä altaalle lepäilemään, sillä olihan meillä koko viikko aikaa käydä katsomassa Kyproksen maisemia. Tai niin minä luulin.\nMutta mitä sitten kävikään? Olin ajatellut, että blogini olisi täynnä kauniita maisemakuvia Kyprokselta, mutta ei, en saanut yhtään kaunista maisemakuvaa.\nPienen apinan oli siis pyydettävä apua muilta matkabloggaajilta. Ensimmäinen avunantaja on Meriharakka, jolta seuraava kuva on lainattu. Meriharakan jutun Pohjois-Kyprokselta pääset lukemaan klikkaamalla tästä.\nToinen avunantaja oli Karoliina, joka kirjoittaa blogia From Karoliina. Seuraava kuva on lainattu Karoliinan blogista, postauksen pääset lukemaan klikkaamalla tästä.\nJa miksikö minulla ei ole omia maisemakuvia? Kun olin ollut puolitoista päivää Kyproksella, saapui Syyriasta pölypilvi, joka peitti maisemat täysin. Niin, aina ei voi mennä putkeen. Minun lomani maisemat näyttivät tältä.\nMutta ei huolta, lisää juttuja ja kuvia on luvassa. Matka jatkuu seuraavassa osassa.\nLähettänyt Unknown klo 5.40\nSaana · Live now - dream later 20. lokakuuta 2015 klo 7.42\nAaah... aina ei tosiaan mene putkeen! :( Voi rähmä, toivottavasti Ape sai kuitenkin nauttia auringosta edes vähän. Ja äiti myös.\nApen matkat 20. lokakuuta 2015 klo 13.38\nEi hätää, Saana, kyllä meillä oli ihan mukava loma pölypilvestä huolimatta. Asenne ratkaisee. -Ape :)\nVirpi / Täynnä tie on tarinoita 20. lokakuuta 2015 klo 7.45\nVoihan pölypilvi! Olipa sulla Ape huonoa tuuria!\nApen matkat 20. lokakuuta 2015 klo 13.39\nAina ei voi voittaa. -Ape ;)\nPirkko / Meriharakka 20. lokakuuta 2015 klo 11.41\nNo voi apinaressua - saatkohan edes sitä hiekkaa pois turkistasi ennen joulua!\nTästä hiekkamyrskystä taisi jossain ollakin pieni uutinen, mutta teille se tietysti oli pientä isompi juttu.\nIndonesian metsäpalot taitavat pimentää Thaimaankin taivaan, joten haasteita voi sielläkin olla lomalaisilla, jos lohduttaa :-)\nApen matkat 20. lokakuuta 2015 klo 13.41\nHiekka oli kyllä niin hienoa, että sitä löytyy varmasti turkistani vielä joulunakin. Mutta onneksi hiekka on niin hienoa, että sitä tuskin huomaa. -Ape\nanumorchy 25. lokakuuta 2015 klo 12.32\nArvaappa Ape millainen nakyvyys oli meilla taalla Israelissa tuolloin!\nApen matkat 26. lokakuuta 2015 klo 5.00\nVoi kääk! Voin kuvitella! Toivottavasti lomasi ei mennyt pilalle. -Ape\nanumorchy 28. lokakuuta 2015 klo 8.33\nEipa mennyt kun kun ei ollut lomaa :). Olen asunut taalla jo noin 30 vuotta.\nAnonyymi 28. lokakuuta 2015 klo 15.42\nOlisiko lisää osia tulossa?\nApen matkat 29. lokakuuta 2015 klo 5.01\nOn kyllä. Pahoittelut, etten ole ehtinyt kirjoittaa vielä uutta osaa. Äidilläni on ollut hieman työkiireitä, joten hän ei ole ehtinyt avustaa minua. Mutta ensi viikolla äiti lupasi avustaa minua. -Ape :)\n60luvunnahkahousut.com 5. marraskuuta 2015 klo 11.10\nVoi sua Ape! Onneksi kuitenkin tossa viimeisessä kuvassa näkyy sun söpö naamataulusi :)\nApen matkat 6. marraskuuta 2015 klo 14.41\nKiitos imartelusta. -Ape ;)


Motörhead-nokkamiehelle osuva kunnianosoitus: Jurakautinen peto nimettiin Lemmyn mukaan - Soundi.fi\nSoundi » Uutiset » Motörhead-nokkamiehelle osuva kunnianosoitus: Jurakautinen peto nimettiin Lemmyn mukaan\nMotörhead-nokkamiehelle osuva kunnianosoitus: Jurakautinen peto nimettiin Lemmyn mukaan\nAsiaa Vesa Siltanen 9.8.2017\n"Uskon että hän olisi nostanut maljan Lemmysuchusille, yhdelle häijyimmistä merenelävistä mitä Maa on päällään kantanut."\nEdesmennyt rockikoni Lemmy Kilmister tunnettiin mukavana miehenä, mutta hänen elämää suurempi hahmonsa herätti myös kunnioitusta ja jopa pelkoa. Siksi on varsin osuvaa, että tutkijat ovat nimenneet jurakaudella eläneen, aikansa suurimman rannikolla eläneen petoeläimen Motörhead-nokkamiehen mukaan. Asiasta tiedottaa Lontoon Natural History Museum.\nLemmysuchus obtusidens, joka eli noin 164 miljoonaa vuotta sitten, on suistokrokotiileille sukua oleva teleosaurus, jota esiintyi nykyiseksi Euroopaksi muodostuneen mantereen rannikoilla. Noin 6-metriä pitkäksi kasvaneen pedon leveä kuono ja tylpät hampaat olivat kehittyneet murskaamaan kilpikonnien paksuja kuoria.\nLontoolaismuseossa säilössä olevat fossiilit kaivettiin esiin Cambridgeshiressä jo 1900-luvun alussa, mutta sen jäännöksiä on tähän päivään saakka pidetty paikalta kaivettujen muiden krokotiilien jäännöksinä. Lontoolaisen Linnean Society -tutkimusseuran tuoreissa tutkimuksissa kuitenkin havaittiin eroavaisuuksia ja fossiilien todettiin kuuluneen kokonaan eri lajille, kuin tähän saakka on luultu. Tutkimusryhmään kuulunut museon kuraattori Lorna Steel nimesi uuden lajin oman musiikillisen sankarinsa mukaan.\n– Vaikka Lemmy menehtyikin vuoden 2015 lopussa, uskon että hän olisi nostanut maljan Lemmysuchusille, yhdelle häijyimmistä merenelävistä mitä maapallo on päällään kantanut, Steel kommentoi.\nMark Wittonin kuvituskuva Lemmysuchus obtusidensista.\n7.8.2017 Kylmiä väreitä luvassa: Wacken Open Air -festivaali päättyi Lemmy Kilmisterin kunniaksi järjestettyyn yhteislauluun\n25.4.2016 Lemmy maitopoikana pokkasi voiton mainoskilpailussa – ”Videota haluaa katsoa uudelleen ja uudelleen”


Go On työpaikat - 176 Go On nykyistä työpaikkailmoitusta | Jooble\nGo On työpaikat\n1-20 kokonaismäärästä 176 hakutulosta\nGo On - Oulu\n...kulkemiseen tarvitset omaa autoa. Palkkaus: MaRa TES Työ alkaa: Heti Mikäli kiinnostuit paikasta, laita hakemuksesi välittömästi www.go-on.fi sivujen kautta, sillä aloitamme haastattelut heti! Emme käsittele sähköpostihakemuksia. Lisätietoja tehtävästä antaa HR-...\nTuotantotyöntekijä Go On Oulu hakee asiakasyritykselleen TUOTANTOTYÖNTEKIJÖITÄ monipuolisiin tuotantotehtäviin pääsääntöisesti 2-vuorossa tapahtuvaan työhön. Tarjolla sekä kokoaikaista, että osa-aikaista työtä. Asiakkaidemme toimitilat sijaitsevat Oulun Ruskossa. Eduksesi...\n...löydyttyä Palkkaus: TES Työajat: kokoaikainen päivätyö Mikäli koet olevasi hakemamme tekijä, jätä hakemuksesi heti osoitteessa: www.go-on.fi. Lisätietoa tehtävästä antaa Go On Oulun HR-asiantuntija Anna-Kaisa Sistonen, puh. +358 400 548 811 Go On Oulu on oululainen...\nGo On - Seinäjoki\n...arvokasta työkokemusta sekä työskennellä monipuolisissa ja vaihtelevissa työympäristöissä. Toistaiseksi voimassa oleva työsopimus solmitaan Go On Seinäjoen kanssa. Lisätietoja tehtävästä antaa HR-asiantuntija Cici Mäki-Hakola, puh. 040 180 3786, ****@*****.***....\nGo On - Vaasa\n...Vaasan toimistollamme. Lisätietoja tehtävästä antaa HR-ja rekrytointiasiantuntija Anita Koskinen, puh. 0400 182 668, anita.koskinen@go-on.fi Go On Vaasa on suomalainen henkilöstöpalveluratkaisuja tarjoava yritys, joka on osa Go On Yhtiöitä. Tarjoamme työnhakijoille...\nGo On - Helsinki\n...edellytetä – työhön on mahdollista kouluttautua työn ohella. Työssä palkitaan työtaitojen kehittymisestä. Työn aloitus heti ja/tai sopimuksen mukaan. Mikäli olet etsimämme tekijä, niin jätä hakemus ja CV jo tänään. Lisätiedot Go On Helsinki, Puh. 020 779 8893. Hae työtä\n...Tikkurilassa keskeisellä paikalla. Mikäli olet hakemamme henkilö, jätä hakemusta järjestelmämme kautta ja liitä hakemukseen oma CV sekä kerro meille, miksi juuri sinä menestyisit tässä tehtävässä. Lisätiedot Go On, Team Helsinki, puh. 020 779 8893 arkisin klo 8-16. Hae työtä\n...suorittanut motivoitunut tulevaisuuden tekijä. Oikea asenne ja kyky itsenäiseen työskentelyyn ovat tärkeintä. Omat varusteet katsotaan eduksi. Palkkauksessa noudatetaan sähköalan työehtosopimusta. Mikäli tunnistat itsesi, täytä hakemus osoitteessa go-on.fi! Hae työtä\nGo On - Vantaa\n...auton käyttömahdollisuuden. Valittu työntekijä työllistyy suoraan asiakkaamme palkkalistoille. Kiinnostuitko? Jätä hakemuksesi www.go-on.fi-sivujemme kautta ja olet mukana hakuprosessissa! Haastatteluja tehdään jo hakuaikana ja paikka täytetään heti sopivan henkilön...\nGo On - Tampere\n...Jos tiedät olevasi kuvausta vastaava henkilö, niin käy täyttämässä hakemuksesi pian oheisesta linkistä. Hakemusten käsittely aloitetaan jo hakuaikana. Lisätietoja paikasta antaa Go On Pirkanmaan HR- ja rekrytointiasiantuntija Ninni Virolainen +358 400 180 952. Hae työtä\nGo On - Hollola\n...tehtäviä alan huipputuotteiden parissa. Haluatko sinä ammattilaiseksi Roxonin sitoutuneeseen tiimiin? Hae tehtävään osoitteessa www.go-on.fi. Lisätietoja tehtävästä antaa mielellään Go On Lahden HR- ja rekrytointiasiantuntija Jelena Alkunen, ****@*****.***,...\nKylmälaiteasentaja Go On Oulu etsii asiakasyritykselleen Oulun talousalueelle KYLMÄLAITEASENTAJAA. Vakavarainen, luotettava asiakasyrityksemme arvostaa muun muassa henkilöstön hyvinvointia, joten pääset työskentelemään viihtyisässä työympäristössä ammattitaitoisten...\nGo On - Turku\nTarjoilijavalmennus Haluatko töitä ravintola-alalta? Kiinnostaako lisätienisti esimerkiksi opiskelun ohella? Käynnistämme Turussa Go On Tarjoilija -valmennukset. Valmennus antaa peruseväät tarjoilijan työhön. Etsimme rohkeita, sosiaalisia asiakaspalvelijoita. Ravintola...\n...meille heti, sillä täytämme työpaikan heti sopivan henkilön löydettyä. Työt alkavat tammikuussa 2019. Lisätietoja tehtävästä antaa Go On Vaasan HR- ja rekrytointiasiantuntija Anita Koskinen, 0400182668, ****@*****.*** Go On Yhtiöt on suomalainen henkilöstöpalveluja...\nGo On - Mikkeli\nTaksinvälittäjä Etelä-Savon Taksi Oy on taksien tilausvälitykseen erikoistunut yhtiö, jonka Mikkelin keskustan toimipisteen palveluksessa on kaikkiaan 26 työntekijää. Yhtiö toimii Etelä-Savon maakunnan alueella välittäen Kela -kuljetustilauksia noin 300 taksiautolle, sekä...\nGo On - Kouvola\n...löydyttyä työtä on luvassa pidemmäksikin aikaa. Työaika on noin 30 h / viikko, palkkaus TES:n mukainen. Jos koet sopivasi tehtävään kuin nakutettu, käy täyttämässä hakemus osoitteessa www.go-on.fi – muistathan mainita hakemuksella myös voimassa olevat korttisi. Hae työtä\n.../osaamisen mukaan Työn kesto 6-12kk, mahdollisuus pitkäkestoiseen työsuhteeseen Mikäli kiinnostuit paikasta, laita hakemuksesi www.go-on.fi sivujen kautta. Aloitamme haastattelut heti ja paikka täytetään sopivan henkilön löydyttyä. Emme käsittele sähköpostihakemuksia...\n...työsuhdetta hyvillä tuntimäärillä. Vuorot sijoittuvat sekä aamuun että iltaan ja mahdollisesti myös viikonloppuihin. Edellytämme voimassaolevaa hygieniapassia. Laitathan hakemuksesi pian osoitteessa www.go-on.fi. Sähköpostilla saapuneita hakemuksia emme käsittele. Hae työtä


Juha Tapio vetää tänään Anna Abreun sanattomaksi\nJuha Tapio on Suomen Bryan Adams\nperjantai 25.10.2013 klo 8:14\nNiiden, jotka eivät ole vielä vakuuttuneita Juha Tapion kuulumisesta eturivin suomalaisartistien joukkoon, kannattaa katsoa tämän illan Vain elämää.\nJuha Tapion esiintyminen vetää tänään Anna Abreun sanattomaksi.\nAnna Abreun päivän kunniaksi Emmalla palkittu miessolisti laulaa englanniksi Idols-tähden vuoden 2009 hittisinkun Music Everywhere. Suomen Bryan Adams saa koko väen ylös penkeistään ja nousee itsekin ruokapöydälle soittamaan. Hengästyttävä esitys tekee lähtemättömän vaikutuksen etenkin Annaan.\nBrittidraaman ensimmäisen kauden viimeisessä jaksossa Katherinen ja Morayn hääpäivä lähestyy uhkaavasti. Denise palaa Paratiisiin ja saa Morayn tekemään kaikkien aikojen tunnustuksen, mitä Katherine ei niin vain nielaisekaan. Keiden kahden intohimoiseen suudelmaan osa päättyy? Epookin ystävien ei tarvitse säikähtää, vaikka ensimmäinen kausi nyt loppuukin, sillä heti viikon kuluttua alkaa jo seuraava.\nHypnotisti Sami Minkkinen ja juontaja Lorenz Backman palaavat ruutuun viihteellisen hypnoosiohjelman uusintajaksoissa ja uudella kanavalla. Ensimmäisellä kaudella hypnotisoitavina nähdään muun muassa Noora Hautakangas, Jethro Rostedt, Sara Chafak, Heidi Sohlberg, Viivi Pumpanen ja Amin Asikainen. Ensimmäisessä jaksossa Minkinen saa Joanna Kuvajan pelleilemään tv-kameroille.


Vuokranantaja – pidä huolta omaisuudestasi - Suomen vuokranantajat\nTaloyhtiön asioiden hoitaminen on ensisijaisesti varallisuudenhoitoa niin asukasosakkaille kuin vuokranantajaosakkaillekin. Päämäärät ovat täysin samat: miten pidetään kiinteistöt hyvässä kunnossa, vastikkeet oikealla tasolla ja kulut hallinnassa.\nJoissain taloyhtiöissä hoitovastiketta saatetaan nostaa ikään kuin rutiininomaisesti. Hoitovastikelaskelmaan onkin syytä perehtyä tarkasti. Yhtiöllä tulisi olla 2-3 kuukauden hoitovastikkeiden verran vastikkeita tilillään. Osakkaiden rahoja ei ole mitään syytä säilöä taloyhtiön tilillä enempää, ellei taloyhtiöllä selkeää lähiaikoina tulossa olevaa vuosikorjausta, johon varoja sovitusti kerätään. Jos taloyhtiön vastikesaldo alkaa karata perusteetta liian suureksi, hoitovastikkeen laskeminen on täysin perusteltua.\nMyös taloyhtiön kannattaa ottaa hallitukseen ainakin yksi vuokranantajaosakas. Vuokranantajalla on todennäköisesti kokemusta myös muista taloyhtiöistä, joten hyvät kokemukset saada käyttöön ja huonoista kokemuksista voidaan ottaa oppia.\nIsännöintiä, kiinteistöhuoltopalveluita, pankkeja ja vakuutuksia pitää kilpailuttaa mieluummin useammin kuin ei ollenkaan. Huonosti hoidetun taloyhtiön ja hyvin hoidetun taloyhtiön ero on iso myös vuokranantajan toiminnan kannattavuuden osalta. Vuokranantajan kannattaa kantaa oma kortensa kekoon varmistaakseen, että oma taloyhtiö on hyvin hoidettu.\nTaloyhtiön hallituksen jäsenille pitää maksaa kohtuullinen korvaus hallitustyöskentelystä. Taloyhtiön kannattaa myös aina kuulua Kiinteistöliiton paikallisyhdistykseen, josta saa neuvoja ja apua juridiikkaan, korjauksiin sekä vastuukysymyksiin. Satsaukset maksavat itsensä moneen kertaan takaisin.\nHyvä ja pitkäjänteinen vuokranantaja vie eteenpäin sitä, että taloyhtiöllä on strategia, kiinteistön ylläpito on suunnitelmallista ja vastikkeiden käyttö järkevää. Tällaisilla perustelluilla näkemyksillä ja aktiivisuudella on varmasti kysyntää yhtiökokouksessa ja ne edistävät myös asukasosakkaiden asiaa. Hyvin hoidettu taloyhtiö parantaa myös vuokranantajan toiminnan kannattavuutta, koska vuokralaiset viihtyvät paremmin. Parhaimmillaan vuokranantajaosakas voi myös lieventää mahdollisia vastakkainasetteluja osakkaiden välillä.\nLaita siis yhtiökokoukset kalenteriin ja lähde mukaan taloyhtiön hallitukseen. Taloyhtiön hallituksessa voi vaikuttaa ja luoda hyvää hallintoa. Tehokas hallinto on osakkaiden etu.


Jari-Matti Latvala ällistyi Kalle Rovanperän ajosta - MTVuutiset.fi\nJari-Matti Latvala ällistyi: "Tuollaista ei nykyään kovin usein MM-ralleissa tapahdu"\nJulkaistu 11.09.2021 21:46\n– Todella mahtava suoritus Kallelta. Oli mieletöntä, miten hän otti 40 sekuntia muihin eroa aamulla. Tuollaista ei nykyään kovin usein MM-ralleissa tapahdu, Latvala hehkutti MTV Urheilulle.\nLUE MYÖS: Komeassa johdossa päätöspäivään lähtevä Kalle Rovanperä osoitti kypsyytensä – ”Emme tehneet mitään tyhmää”\nLUE MYÖS: Sivullisen törttöily pilaisi suomalaiskuskin kisan Kreikan MM-rallissa\n– Varmaan ensimmäinen kysymys on aamulla, että otetaanko kaksi varapyörää vai ei. Kallen asemassa ei kannata ottaa isoja riskejä. Ne pätkät eivät ole kauhean kivisiä, mutta siellä voi olla muutamia mutaisia paikkoja, jotka pitää huomata. Ei pidä ottaa riskejä, mutta vauhdin on oltava sellaista, että se keskittyminen pysyy yllä, tallipäällikkö ohjeisti.


Kivisen Vilman piha: Mökkipihan kukkapenkkien tarkastelua huhtikuussa\nKivisen Vilman piha\nKivisen Vilman piha muualla internetissä\nKasvilista mökillä ja kotipihalla\nlauantai 15. huhtikuuta 2017\nMökkipihan kukkapenkkien tarkastelua huhtikuussa\nEdellisessä postauksessa kerroin olleeni yksin mökillä. Kiinnostuneena tutkin viime kesänä istuttamiani kasveja.\nLamoherukoissa on jo lehtien alut! Ilahduin kovasti tästä! Eikä vähiten siitä syystä, että nämä taimet olivat todella kalliita.\nMuutama ystävältä saatu bellis ovat ihan kuosissa nekin.\nKaukaasian maksaruoho näytti virkeältä. Olin ollut syksyllä viisas ja merkinnyt kaikkien istuttamieni kasvien paikat kepillä. Kaikissa istutuspaikoissa ei näkynyt vielä mitään, joten on hyvä tietää mihin eloa pitäisi tulla.\nNepalin hanhikki voinee ihan hyvin.\nTuoksukurjenpolvi, kaipa se on kunnossa? Syksyllä lienee vaihtaa värin tuollaiseksi punertavaksi?\nOlen nähnyt teillä hienoja pihasuunnitelmia. Tämä minun kukkapenkin kartta näyttää lähinnä säälittävältä! Mutta oli tarpeen, kun yritin miettiä mitä minnekin olin istuttanut. Pihaa haravoidessani en millään muistanut noiden kasvien nimiä. Onneksi lukivat tässä 'hienossa' kartassani!\nNyt on todella kylmä ja pakkastakin on ollut öisin. Toivottavasti kasvit selviävät. Tule jo kevät!!!!\nTervehtien Kivisen Vilma klo 7.51\nTunnisteet: Kasveja mökkipihassa, Mökkipihan kukkapenkkejä\nAnneli A /Pihakuiskaajan puutarha kirjoitti...\nIhana kun teillä on jo niin keväistä, ei lainkaan lunta. Hienoja suunnitelmia olet tehnyt, kohta pääset niitä toteuttamaan. - Hyvää pääsiäisen jatkoa!\n15. huhtikuuta 2017 klo 9.57\nTähän aikaan on ihana kierrellä puutarhassa tarkkailemassa kasvien heräämistä. Sinulla on hieno kartta, olen huomannut, että sellainen olisi aivan välttämätön. Liian moni uusi kasvi on kadottanut nimensä. Kasvimaasta teen joka vuosi tarkan kartan, jotta vuoroviljely toteutuisi oikein, mutta kukkapenkkien suhteen en ole ollut yhtä aktiivinen.\n15. huhtikuuta 2017 klo 10.10\nKartta ei ole säälittävä, vaan tarpeellinen ja sisältää juuri oleelliset tiedot. Hauskaa miten talvin nollaa kasvimuistin, mutta sehän juuri tarjoaa ihanaa löytöretkeilyä omiin penkkeihin keväällä!\n15. huhtikuuta 2017 klo 10.27\nKarttasi on mainio ja hyvä muistinvirkistäjä.\n15. huhtikuuta 2017 klo 10.39\nKivisen Vilma kirjoitti...\nAnneli:No, siitä hienoudesta en tiedä... Hyvää pääsiäistä myös sinulle!\n15. huhtikuuta 2017 klo 11.03\nCheri:huomasin, että oli erittäin käyttökelpoinen vaikkei kovin kaunis!\n15. huhtikuuta 2017 klo 11.04\nTita:olin täysin unohtanut kaikki ja kartta pelasti!\nNettimartta:mainio ehkä, muttei kovin hieno! Hyödyllinen silti.\n15. huhtikuuta 2017 klo 11.05\nKruunu Vuokko kirjoitti...\nHyvin näyttävät kasvit selvinneen talvesta.\nKartta on hyvä olemassa suunnittelun apuna ja muistuttamassa mitä mihinkin on istutettu.\nHyvää pääsiäistä sinulle Vilma.\n15. huhtikuuta 2017 klo 13.42\nHyvässä alussa näkyvät kasvit olevan. On aina iso ilo nähdä niiden selvinneen talvesta:)\n15. huhtikuuta 2017 klo 15.57\nVirkeän näköisiä alkuja sinulla näyttää olevan puutarhassasi! Karttasi on oikein passeli tehtäväänsä, minulla on samanlaisia. :) Mukavaa pääsiäistä! P.s. blogissani on puutarhakirja-arvonta:)\n15. huhtikuuta 2017 klo 20.33\nHyvässä alussa ovat kasvisi! Mukavia pääsiäispyhiä :).\n15. huhtikuuta 2017 klo 21.30\nHyvin tosiaan näyttääs kasvit selevinnehen. Mullaki oli aluus tuallaane karttta. Mutta sitte alakoo se kuuluusa siirtely ja kartasta tuli pelekkä sotku. Otan nykyysi vaa palio valokuvia.\n15. huhtikuuta 2017 klo 21.47\nNii, nii ja Hyvää pääsiääsen jatkua, piti kirijoottamani :)\n15. huhtikuuta 2017 klo 21.49\nLamoherukka on todella aikainen vihertävä, itse seuraan sen kasvua työpaikkana läheisellä istutusalueella. Kartat olisikin tosi hyödyllisiä minulta ne vaan jää usein piirtämättä. Kasvilappujen taakse kirjoitan kyllä usein paikat ja jemmaan ne. Mukavaa pääsiäistä🐥\n15. huhtikuuta 2017 klo 21.56\nKruunu VUokko:samoin, hyvät pääsiäisen toivotukset!\n16. huhtikuuta 2017 klo 6.31\nSussi:nyt on taas pakkasöitä, toivottavasti ovat elossa edelleen...\n16. huhtikuuta 2017 klo 6.32\nTiiu:täytyypä tulla katsomaan!\nTarja:hyviä pääsiäispyhiä sinulle myös!\n16. huhtikuuta 2017 klo 6.34\nNavettapiika:olen piirtänyt kartan lyijykynällä ja siinä näkyykin pyyhekumin jälkiä, kun olen kasveja siirtänyt...\n16. huhtikuuta 2017 klo 6.35\nMinna:minulla ekaa kevättä lamoherukka. Minullakin on kaikki kasvilaput tallessa.\n16. huhtikuuta 2017 klo 6.36\nPääasia, että kartta toimittaa asiansa. Onpa siellä keväistä. Olen mökillä ja täällä on vielä piha lumen peitossa. Onneksi metsä on jo sula.\n16. huhtikuuta 2017 klo 7.43\nEi ole mikään säälittävä kartta ja siitä oli jo heti sulle apua!\nIhailen noita silmuja ja alkuja, täällä kun ei näy vielä mitään. Maassa lunta ja jäätä.\n16. huhtikuuta 2017 klo 15.39\nAnsu:kyllä se asiansa toimitti hyvinkin. Onneksi meillä ei ole lunta, vaikkei lämmintä olekaan.\n17. huhtikuuta 2017 klo 6.27\nMaatuska: toivottavasti tulisi lämpimämpää, että pääsisi kevät täyteen vauhtiin!\n17. huhtikuuta 2017 klo 6.28\nSieltä nousee lupauksia kesästä, vaikkakin kovin koleaa keli on ;)\n17. huhtikuuta 2017 klo 14.57\nPirjo:sitä odotellessa! Aivan liian koleaa!\n18. huhtikuuta 2017 klo 6.08\nHuomasin blogisi ja on kiva katsella eri tyylisiä pihoja. Minä itsekin rakastan kiviä. Meillä mökillä on niitä aika vähän, mutta on kumminkin. Ja mitä tulee niihin karttoihin, niin minulla vaihtuu tällä hetkellä niin paljon kasvien paikat, että paperi voi olla huomenna jo vanha. Mutta ehkä joskus. Jään seuraamaan jatkossakin liityin lukijaksi. Käy tutustumassa blogissani jos vaikka kiinnostaisi jatkossakin.\n18. huhtikuuta 2017 klo 18.26\nNila:kiva, että huomasit blogini ja lukijaksikin tulit! Minullakin kasvien paikat vaihtuivat ja siksi kartta piirretty lyijykynällä. Pyyhekumille ollut käyttöä.\n19. huhtikuuta 2017 klo 6.59\nBlogia kirjoittaa aikuinen nainen, jolle luonto, koti ja mökki pihoineen ovat sydäntä lähellä. Joskus sivuilla vilahtaa myös rakas nelijalkainen ystäväni.\nKotini yhteydessä on kivikkopiha, josta haaveilin monta vuotta. Vuonna 2010 sen toteutin. Paljon on siellä tehty ja paljon vielä tekemättä. Mökkipihan piti alunperin olla luonnontilainen. Toisin kävi! Vuonna 2016 aloin raivata sinne kukkapenkkejä.\nTeet minut iloiseksi, jos jätät vierailustasi kommentin!\nKasveja mökkipihassa Kivipihan esineitä Kivipihan kasveja Kivipihan kuvia Kivipihan rakennelmia Käsitöitä Lintuja Luonto Matkoilla Muita juttuja Mökillä Mökkipihan kukkapenkkejä Mökkipihan kuvia Pihasuunnitelmia Puutarha-asioita netissä\nKivisen Vilman piha Facebookissa\nKivisen Vilman piha Pinterestissä\nTule lukijaksi blogiini!\nPanssari CC SM IX-kilpailun eiliset jämät...\nHyötykasvien taimikasvatusta ja ruskeita pilkkuja\nHuhtikuun kukkasia II\nYllätyksiä ja ensimmäinen piippo\nKansainvälinen Äiti Maan päivä\nKukkia ja mehiläisiä < 3\nKuulumisia ja perennasiemenkirje\nKirja kuin karkki!\nKukkia & Haaveita*\nPuutarhatoimittaja Paula kävi kylässä... ja mitä siitä seurasi\nSe on sitten kevät!\nMitä kuuluu tuoksuherneille?\nOman puutarhan onni\nSininen pieni ihme\nTuuli Annikan tuvassa\nKevät on täällä\nPihan hoitoa kuun vaiheiden mukaan\nKUN MIELIKUVITUS LAUKKAA\nPaljon naruamppeleita kasveille ikkunaan!\nKeskustelu kaksivuotiaan kanssa\nTosi surulliset ja suorastaan ahdistavat tienvarsinäkymät\nPuutarha herää hiljalleen kevääseen\npale red rose\nVanhan senkin uusi elämä\nPuutarha on kotini*\nKevät etenee huimin askelin\nOlipa kerran puutarha*\nKylvökuulumisia ja kukkiva Santtu\nJessellä on syntymäpäivä\nEi vielä kiirettä\nMiten köynnöshortensian kanssa kävi?\nHupsista sirkkoja ja muuta mutusteltavaa.\nKevät etenee tontillamme\nAurinkoista kevätpäivää + Sonnenglas arvonnan voittaja\nKevättä rinnassa ja kevätmessuilla piipahtamassa\nSeasons I Love\nMy Villa May\nPiha ja puutarhamessuilla\nHopeasavesta – hopeakorut\nKoristeita keltaisen salin kattoon\nKuvia heinä- ja elokuulta\nAnu ja talo\nBlogihiljaisuus päättyy ihan pian!\nUpeita blogeja kasveista ja puutarhoista\n▼ 2017 (60)\n▼ huhtikuuta (5)\nKonstit on monet!


tärkeä – Sivu 2 – Chow chow – enemmän kuin koira\nCHOW CHOW KALENTERI 2021 Vuoden 2021 chow chow kalenterin kokoaminen on aloitettu! Kalenteri kootaan jäsenten lähettämistä kuvista ja toivomme runsasta kuvasatoa nuorista, vanhoista, lyhyt- ja pitkäkarvaisista, lähikuvia tai tilannekuvia, kuvia kaikkina vuodenaikoina kaiken värisistä choweista. Näin voit osallistua kalenterin tekoon: 1. Ota hyvä värillinen kuva/kuvia ja tarkista, että kuva on resoluutioltaan minimissään 1Mt 2. Lähetä […]\nHelsingin yliopiston koirien geenitutkimusryhmä kerää aineistoa epilepsiaa tai dyskinesiaa (esim. CECS) sairastavista koirista. CCY välittää seuraavan viestin ja kehottaa kaikkia aiheesta kiinnostuneita chowin omistajia vastaamaan kyselyyn: Chow Chow rodusta kaivataan vastauksia uuteen epilepsia ja dyskinesia -kyselyyn. Helsingin yliopiston koirien geenitutkimusryhmä on julkaissut uuden Epilepsia ja dyskinesia -kyselyn betaversion osana tavoitetta yhdenmukaistaa ja tehostaa koirien epilepsian […]